CELEX: C2005/115/26
Language: lv
Date: 2005-05-14 00:00:00
Title: lieta C-116/05: Lūgums sniegt prejudiciālu nolēmumu — izteikts ar Tribunal de commerce de Nancy2005. gada 14. februāra spriedumu apvienotajās lietās Ets Dhumeaux un Cie SA — Société d'études et de commerce“SEC” pret ALBV SA, ALBV SA pret TRAGEX GEL SA — Institut d'expertise vétérinaire“IEV”, ALBV SA pret CIGMA International SA un ALBV SA pret Gustin kā TRAGEX GEL SA pilnvaroto

14.5.2005   
            
            
               LV
            
            
               Eiropas Savienības Oficiālais Vēstnesis
            
            
               C 115/14
            
         Lūgums sniegt prejudiciālu nolēmumu — izteikts ar Tribunal de commerce de Nancy2005. gada 14. februāra spriedumu apvienotajās lietās Ets Dhumeaux un Cie SA — Société d'études et de commerce“SEC” pret ALBV SA, ALBV SA pret TRAGEX GEL SA — Institut d'expertise vétérinaire“IEV”, ALBV SA pret CIGMA International SA un ALBV SA pret Gustin kā TRAGEX GEL SA pilnvaroto
   
   (lieta C-116/05)
   (2005/C 115/26)
   tiesvedības valoda — franču
   Eiropas Kopienu Tiesā izskatīšanai ir iesniegts Tribunal de commerce de Nancy [Nansī Tirdzniecības tiesas] lūgums sniegt prejudiciālu nolēmumu, kas izteikts ar 2005. gada 14. februāra spriedumu apvienotajās lietās Ets Dhumeaux un Cie SA — Société d'études et de commerce “SEC” pret ALBV SA, ALBV SA pret TRAGEX GEL SA — Institut d'expertise vétérinaire “IEV”, ALBV SA pret CIGMA International SA un ALBV SA pret Gustin kā TRAGEX GEL SA pilnvaroto un kas Tiesā reģistrēts 2005. gada 10. martā.
   
      Tribunal de commerce de Nancy lūdz Tiesu lemt par šādiem jautājumiem:
   
               —
            
            
               Vai tad, ja pastāv prasība, ka, veicot liellopu un teļa gaļas eksportu, par kuru var saņemt kompensācijas, nepieciešams uzrādīt veselības sertifikātu, ko kompetentā veterinārā iestāde formāli sagatavojusi pēc parastas pārbaudes minētās gaļas sadalīšanas uzņēmumā, tiesiskās paļāvības princips interpretējams tā, ka šā sertifikāta saņēmēji (uzpircējs, eksportētājs) var pamatoti paļauties uz to, ka sertifikāts atbilst tajā norādītajai produktu izcelsmei, un līdz ar to visas šo iestāžu kļūdas, pārkāpumi vai nolaidība, veicot savus pienākumus, jāuzskata par tādiem, kas pārsniedz parasto tirdzniecības risku, kas jāuzņemas minētajiem sertifikāta saņēmējiem, un tā rezultātā attiecīgajai dalībvalstij tieši jāuzņemas finansiālās un citas sekas ELVGF?
            
         
               —
            
            
               Vai tad, ja pastāv prasība, ka, tirgojot liellopu un teļa gaļu, jāuzrāda veselības un izcelsmes sertifikāts, ko kompetentā veterinārā iestāde formāli sagatavojusi pēc parastas kontroles ražošanas uzņēmumā, šo iestāžu kļūdas, pārkāpumi vai nolaidība, ko konstatējusi tiesa un kas pieļautas, veicot savus pienākumus, un kā rezultātā uzņēmējiem un eksportētājiem sniegti nepareizi apliecinājumi, uzskatāmas par force majeure gadījumu?